L 135/82
FI
Euroopan unionin virallinen lehti
23.5.2023
2.
Tyyppiarvioinnin on oltava läpäisty ja vaaditun käytännön kokemuksen hankittu niiden kolmen vuoden aikana, jotka edeltävät kelpuutusmerkinnän hakemista ilma-aluksen huoltohenkilöstön lupakirjaan. 3.
Tyyppiarvioinnissa on oltava läsnä ainakin yksi kokeen vastaanottaja.
Kokeen vastaanottajien on oltava henkilöitä, jotka eivät ole osallistuneet hakijan koulutukseen.
e) Kokeen vastaanottajien on annettava allekirjoitettu kirjallinen selvitys siitä, miksi kokelaan suoritus on hyväksytty tai hylätty. 6.
Työpaikkakoulutus 6.1 Yleistä Työpaikkakoulutuksen aikana hakijalle annetaan koulutusta tietyssä ilma-alustyypissä oikeassa työpaikassa, jolloin hakijalla on mahdollisuus oppia huoltoa koskevia parhaita käytäntöjä ja asianmukaiset huoltotodisteen antamismenettelyt.
Työpaikkakoulutuksen on täytettävä seuraavat vaatimukset: a) Toimivaltainen viranomainen, joka myönsi huoltohenkilöstön lupakirjan ennen työpaikkakou­ lutuksen aloittamista, hyväksyy luettelon työpaikkakoulutukseen liittyvistä tehtävistä ja ohjelmasta.
b) Työpaikkakoulutus suoritetaan yhdessä tai useammassa huolto-organisaatiossa, joka on hyväksytty tämän asetuksen mukaisesti kyseisen ilma-alustyypin huoltoa varten.
Yksi näistä organisaatioista valvoo työpaikkakoulutusta.
c) Hakijalla on oltava luokan A, B tai L5 lupakirja ennen työpaikkakoulutuksen aloittamista tai hänen on täytynyt suorittaa tyyppikoulutuksen teoriaosuus ja kerryttää vähintään 50 prosenttia peruskoke­ musvaatimuksista (66.A.30 kohta) sen ilma-alusluokan osalta, johon häntä koulutetaan.
d) Hakijan työpaikkakoulutuksen on oltava aloitettu ja suoritettu ensimmäistä tyyppikelpuutus­ merkinnän hakemista edeltävien kolmen vuoden aikana.
Vähintään 50 prosenttia työpaikkakou­ lutuksen tehtävistä on suoritettava sen jälkeen, kun ilma-aluksen tyyppikoulutuksen teoriaosuus on suoritettu.
e) Hakijan on suoritettava työpaikkakoulutuksensa pätevän ohjaajan tai ohjaajien henkilökohtaisessa valvonnassa niin, että ohjaajat varmistavat koulutusjakson aikana, että hakija hallitsee tyypillisen valtuutetun huoltohenkilöstön teknisen tietämyksen, taidot ja velvollisuudet.
Työpaikkakoulutuksen aikana ohjaajat välittävät tietoa ja kokemustaan hakijalle ja antavat tarvittavaa neuvontaa, tukea ja ohjausta.
f) Hakijan on allekirjoituksellaan kuitattava jokainen tehtävä, ja tehtävien on perustuttava todellisiin työmääräyksiin.
Ohjaajien on tarkistettava ja vahvistettava allekirjoituksellaan työpaikkakoulutuksen aikana suoritetut tehtävät, koska he ottavat vastuun tehtävistä tukihenkilöstön tai valtuutetun huoltohenkilöstön tasolla riippuen huoltotodisteen antamismenettelystä.
g) Kun työpaikkakoulutusohjelma on saatettu tyydyttävästi päätökseen, ohjaajat antavat hakijan loppuarviointia koskevan suosituksen, jonka nimetyt arvioijat suorittavat.
6.2 Työpaikkakoulutuksen sisältö ja työpäiväkirja Työpaikkakoulutuksen on sisällettävä toimintaa ja tehtäviä, jotka koskevat haettua ilma-alustyyppikel­ puutusta, järjestelmiä ja lupakirjaluokkaa, ja se voi kattaa useamman kuin yhden lupakirjaluokan.
Työpaikkakoulutus on dokumentoitava työpäiväkirjaan, johon on merkittävä seuraavat tiedot: a) hakijan nimi; b) hakijan syntymäaika; c) hyväksytyt huolto-organisaatiot, joissa työpaikkakoulutus suoritettiin;